CELEX: 32016D0203(01)
Language: el
Date: 2016-02-02 00:00:00
Title: Απόφαση της Επιτροπής, της 2ας Φεβρουαρίου 2016, για τον καθορισμό των χώρων που λαμβάνουν το σήμα ευρωπαϊκής πολιτιστικής κληρονομιάς το 2015

3.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 40/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2016
   για τον καθορισμό των χώρων που λαμβάνουν το σήμα ευρωπαϊκής πολιτιστικής κληρονομιάς το 2015
   (2016/C 40/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1194/2011/ΕΕ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με τη θέσπιση δράσης της Ευρωπαϊκής Ένωσης για το Σήμα Ευρωπαϊκής Πολιτιστικής Κληρονομιάς (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Στις 2 Δεκεμβρίου 2015 η ευρωπαϊκή ομάδα διαβίβασε στην Επιτροπή την έκθεσή της σχετικά με τη διαδικασία επιλογής των χώρων για την απονομή του σήματος ευρωπαϊκής πολιτιστικής κληρονομιάς το 2015. Η Επιτροπή, λαμβάνοντας υπόψη τις συστάσεις της ομάδας, θα πρέπει να καθορίσει τους χώρους που θα λάβουν το εν λόγω σήμα.
            
         
               (2)
            
            
               Σύμφωνα με το άρθρο 15 της απόφασης αριθ. 1194/2011/ΕΕ, κάθε χώρος που λαμβάνει το σήμα θα πρέπει να παρακολουθείται σε τακτική βάση, προκειμένου να εξασφαλιστεί ότι εξακολουθεί να πληροί τα κριτήρια και ότι τηρεί το σχέδιο και το πρόγραμμα εργασιών που υπέβαλε με την αίτησή του για την επιλογή,
            
         ΑΠΟΦΑΣΙΖΕΙ:
   Άρθρο μόνο
   Το σήμα ευρωπαϊκής πολιτιστικής κληρονομιάς απονέμεται στον οικισμό-μουσείο Νεάντερταλ της Krapina (Κροατία), το κάστρο Premyslid και το Αρχιεπισκοπικό Μουσείο στο Olomouc (Τσεχική Δημοκρατία), το ακρωτήριο Sagres (Πορτογαλία), τα αυτοκρατορικά ανάκτορα (Αυστρία), το ιστορικό συγκρότημα του Πανεπιστημίου του Tartu (Εσθονία), τη Μουσική Ακαδημία Φραντς Λιστ (Ουγγαρία), το Mundaneum (Βέλγιο), το νεκροταφείο αριθ. 123 του Ανατολικού Μετώπου του Πρώτου Παγκοσμίου Πολέμου (Πολωνία) και την ευρωπαϊκή συνοικία του Στρασβούργου (Γαλλία).
   
      Βρυξέλλες, 2 Φεβρουαρίου 2016.
      
         
            Για την Επιτροπή
         
         Tibor NAVRACSICS
         
            Μέλος της Επιτροπής
         
      
   
   
      (1)  ΕΕ L 303 της 22.11.2011, σ. 1.